روسیا پرزیدنتی ولادیمیر پوتین ین خصوصی نماینده‌سی آلکساندر لاورنتیو امریکانین پرزیدنتی دونالد ترامپین سؤزده اورتا دوغو باریش پلانی‌نین تطبیق اولونماسی‌نین مومکون‌سوزلوگونو سؤیله‌دی.
وفا فیلیسطین رسمی آژانسی‌نین خبرینه گؤره، فیلیسطین دؤولت باشچی‌سی محمود عباس روسیانین خصوصی نماینده‌سی آلکساندر لاورنتیوی ایشغال آلتینداکی اردن چایی نین غرب ساحلینده یئرلشن رام الله شهریندکی ایقامتگاهدا قبول ائدیب.
ترامپین سؤزده باریش پلانی‌نین عرب و ایسلام اؤلکه‌لری طرفیندن اولوسلار آراسی حقوقون بوتون قرارلاری و 1967-جی ایل سرحدلری ایچینده پایتاختی دوغو قودس اولان موستقیل فیلیسطین دؤولتی تمل‌لرینی پوزدوغو سببیله رد ائدیلدیگینی بیر داها دیله گتیرن محمود عباس روسیانین دا بو پلانی رد ائتمه‌سینی و اولوسلار آراسی حاق‌لارا باغلی‌لیغینی اورتایا قویان رفتارینی تقدیر ائتدیک‌لرینی بیلدیریب.
الکساندر لاورنتیو ده فیلیسطین مسئله‌سی‌نین اولوسلار آراسی حقوقون تطبیق اولونماسی و ایکی دؤولت‌لی حل اساسینا باغلی اولدوغونو ایفاده ائده‌رک “ترامپین سؤزده باریش پلانی‌نین تطبیق اولونماسی مومکون دئییل" دئییب.
خاطیرلاداق کی، امریکا پرزیدنتی دونالد ترامپ ایسرایلین باش ناظیری بنیامین نتانیاهو ایله 28 ژانویه ده آغ ائوده تشکیل ائدیلن اورتاق مطبوعات کنفرانسیندا تکرف‌لی سؤزده اورتا دوغو باریش پلانینی توپلوما آچیقلامیش، قودسون ایسرایلین بؤلونمز پایتاختی اولا‌راق قبول ائدیله جگینی، بو پلانین موستقیل فیلیسطین دؤولتی و فیلیسطین‌لی‌لر اوچون سون شانس اولدوغونو سؤیله‌میشدی. نتانیاهو دا پلانی "ایسرایل اوچون چوخ بؤیوک و تاریخی بیر قازانج" آدلاندیرمیشدی.
